**Мен қызылорда облысы,Жаңақорған ауадныңдағы № 163 орта мектебінің 2 д сыныбында оқимын.**

Біздің сыныпта 20 оқушы оқиды. Ең сүйкімді қыздар мен ең мықты ұлдарды осы сыныптан таба аласыздар. Барлық балалар өте мейірімді және ұйымшыл. Олар бір-бірін ренжітпей, тату-тәтті өмір сүруге тырысады. Егер үй тапсырмасы немесе басқа да мәселелер қиындық туғызса, сыныптастарым әрқашан көмекке келуге дайын. Достарымызды ренжітуге немесе мазақ етуге жол бермейміз. Барлық сыныптастарымды жақын дос ретінде қабылдаймын. Сабақтар аяқталған соң ұйге бірге қайтамыз.Кейбір кезде араларымызда түсінішпеушіліктер туындағанымен, аз уақыттан кейін қайта достасып кетеміз. Менің сынып жетекшім-Мадиева Мөлдір апай.Ол кісі- өте мейрімді ,ақылды,жақсы мұғалім. Сынып жетекшіме айтатын алғысым шексіз, кез-келген жағдайда дұрыс жолға бағыттай алады. Мөлдір апай әрбір оқушының бабын тауып, сыныптың бірлігін сақтап тұратын ұстаз.Ұстазымыз айтқандай: сынып – баланың екінші жанұясы,  сондықтан бір-бірімізге бауырмал болу өте маңызды. Достарымды қимаймын. Мектепті бітіргеннен кейін, сыныптастарымның арасында қарым-қатынас үзілмей, жиі кездесіп тұрамыз деп ойлаймын.  
  
 Ізгі ниетпен: Дүйсенбек Аянат.